Pealetung Rafaḩile

Pealetung Rafaḩile on alates 6. maist 2024 kestev Iisraeli pealetung Rafaḩi linnas osana Iisraeli sõjalisest operatsioonist Raudmõõgad Gaza sektoris, mis on osa Ḩamāsi-Iisraeli sõjast.

Gaza sektori lõunaosas Egiptuse piiri ääres asuvat Rafaḩi linna peab Iisrael Ḩamāsi kantsiks, kus Iisraeli avaldatud oletuste järgi paikneb neli Ḩamāsi järelejäänud kuuest pataljonist ning asub täpsustamata arv pantvange. Selle pealetungiga loodab Iisrael suurendada survet läbirääkimistel Ḩamāsi-Iisraeli sõja pantvangikriisi lahendamiseks. Et pealetungi alguseks viibis Rafaḩi piirkonnas hinnanguliselt 1,2 kuni 1,5 miljonit tsiviilisikut, kes olid Gaza sektori põhjaosast põgenenud või ära aetud, reageerisid teised riigid, sealhulgas Euroopa Liidu riigid ja USA, sellele Iisraeli sammule ägeda kriitikaga. Lõuna-Aafrika Vabariik esitas Rahvusvahelises Kohtus Iisraeli vastu hagi kahtlustusega genotsiidi vältimise ja karistamise konventsiooni rikkumises. Kohus tegi 24. mail 2024 Iisraelile ettekirjutuse peatada Rafaḩi linna sõjaline ründamises. Hoolimata sellest käsust jätkas Iisrael pealetungi.  

 Eellugu 
pisi|Vaade Rafaḩile õhust (2007). Tiheasustusega linnaalast allpool, umbes pildi keskel, kulgeb pildil lääne-idasihis Egiptuse piir. Pildil paremal pool kulgeb põllumajandusalast vasakul linnaalaga piirnev põhja-lõunasihis kulgev Iisraeli piir
7. oktoobril 2023 ründas Ḩamās Iisraeli, alustades Ḩamāsi-Iisraeli sõda.The First Hours of the Israel-Hamas War: What Actually Happened?, haaretz.com, 17.10.2023, vaadatud 29.5.2024. 27. oktoobril tungis Iisraeli sõjavägi Gaza sektorisse sisse ja käskis selle põhjaosa inimestest tühjendada. Iisrael nimetas sõja eesmärkidena 2023. aasta Ḩamāsi rünnaku käigus võetud sõjavangide vabastamist ning Ḩamāsi sõjalise tiiva ja Ḩamāsi juhtimisvõimete purustamist. Iisrael kindlustas lõpuks kontrolli Gaza sektori põhjaosa üle ning tungis sisse Gaza sektori lõunaosas asuvasse Khān Yūnisisse. Tsiviilisikud sunniti lahkuma ja paljud läksid Rafaḩisse. Kui teised Gaza sektori linnad olid tühjaks jäänud, sai Rafaḩist suurima elanike arvuga linn (üle 1,4 miljoni). Õhurünnakud Rafaḩile algasid 8. oktoobril 2023 ja jätkusid edasise sõja vältel.

Juba detsembri keskel 2023 küsis Iisrael Egiptuset ametlikult luba paigutada Philadelphi koridori oma relvajõudude baas, kuid Egiptus keeldus sellest. Philadelphi koridor, mis kulgeb Gaza poolel piki Egiptuse piiri, on osa demilitariseeritud tsoonist ning on pärast Ḩamāsi võimuletulekut viimase kontrolli all. Iisrael väitis, et sõja ühe peamise eesmärgi täitmiseks, nimelt Ḩamāsi purustamiseks, on hädavajalik tungida Rafaḩisse, kus Iisraeli arvates viibisid neli Ḩamāsi järelejäänud kuuest pataljonist. Lisaks teatas Iisraeli peaminister Binyamin Netanyahu, et Ḩamās toob Rafaḩi lähedal üle Egiptuse piiri salaja relvi sisse; Egiptus eitas seda. Egiptus väljendas kartust, et maapealne sõjaväeline operatsioon võib viia selleni, et tuhanded Palestiina araablased tungivad põgenemise käigus piirirajatistest läbi ning jõuavad Siinai poolsaarele, kust Iisrael ei luba neil enam Gaza sektorisse tagasi tulla; seetõttu ei tahtvat Egiptus soodustada võimalikku etnilist puhastust.

Peaminister Netanyahu kuulutas välja Rafaḩi sõjalise ründamise laiendamise, ja alates 8. veebruarist 2024 tugevdas Iisrael rünnakuid Rafaḩile. Peale selle intensiivistati õhurünnakuid ja tankituld Rafaḩist idas. Netanyahu ütles, et see on reaktsioon läbirääkimistel esitatud Ḩamāsi "luululistele nõudmistele", et Iisrael tõmbuks Gaza sektorist täielikult tagasi ning peataks sõjategevuse.Israel ramps up strikes on Rafah as US warns major offensive would be 'disaster', 8.2.2024, vaadatud 29.5.2024. Egiptuse julgeolekuallikad teatasid seepeale, et Egiptuse julgeolekuteenistus on Iisraeli tulevasi sõjalisi operatsioone Rafaḩi linna ümber silmas pidades Gaza-äärsed piirirajatised välja ehitanud ning paigutanud Siinai poolsaare kirdeossa umbes 40 soomustatud sõidukit.Egypt deploys 40 tanks to beef up border with Gaza as Rafah offensive looms, timesofisrael.com, 11.2.2024, vaadatud 29.5.2024. 12. veebruari hommikul 2024 teatasid Iisraeli võimud, et öise sõjalise operatsiooni ("Operatsioon Kuldkäsi") käigus vabastati ühest hoonest Rafaḩis ja viidi Iisraeli tagasi kaks meest vanuses 61 ja 70 aastat, kes olid Nir Yitsẖaki ründamise käigus 128 päeva tagasi.Israel announces rescue of two hostages from Hamas captivity in Gaza,  timesofisrael.com, 12.2.2024, vaadatud 29.5.2024.

24. aprillil 2024 teatasid Iisraeli Kaitsejõud, et vastutuse Gaza sektori keskosa eest, mis oli pärast vägede ulatuslikku tagasitõmbumist teistelt aladelt jäänud Iisraeli sõjalise kontrolli alla, võtavad enda peale reservbrigaadid Yiftach ja Carmeli, mis olid opereerinud põhjapiiril. Sellega vabanesid Gaza sektori keskosast Naẖali brigaadi väed, et valmistada koos ülejäänud 162. diviisiga ette tulevasi operatsioone, sealhulgas kavandatud pealetungi Rafaḩis, kus Iisrael arvas viibivat neli allesjäänud kuuest Ḩamāsi pataljonist, nimelt Yabna (lõuna), Shaboura (põhi), Tel Sultan (lääs) ja Ida-Rafaḩ. Teised Ḩamāsi pataljonid arvati olevat Gaza sektori keskosas Nuṣayrāti ja Dayr al-Balaḩi põgenikelaagris. Iisraeli Kaitsejõud olid seni opereerinud Gaza sektori põhjaosas ja Gaza linnas, mõnedes Gaza sektori keskosa osades ning Khān Yūnisis, mis paikneb Gaza sektori lõunaosas, ning väitsid, et nad on purustanud 18 Ḩamāsi pataljoni. Gaza linnast lõunas lääne-idasihis läbi Gaza sektori kulgeva Netsarimi koridori kaudu, mille Iisrael oli hõivanud, saavat Iisrael lisaks kontrollida lõunasse põgenenud Palestiina araablaste ligipääsu Gaza sektori põhjaosale. Sõjategevus olevat sundinud hinnanguliselt miljon Gaza sektori tsiviilisikut põgenema Rafaḩisse, kusjuures rahvusvaheline kogukond, sealhulgas USA, hoiatas, et pealetung Rafaḩis võib juba niigi tekkinud humanitaarkriisi oluliselt hullemaks teha. Pärast nädalatepikkusi kõnelusi USAga meetmete üle tsiviilelanike kaitseks ja nende varustamiseks ostis Iisraeli kaitseministeerium 40 000 telki, millest igaüks mahutab 10 kuni 12 inimest, mis pandi üles Rafaḩist umbes 5 km kaugusel paiknevasse Khān Yūnisi linna lähedale, kuhu Palestiina araablasi taheti Rafaḩist ümber asustada.IDF deploying two reserve brigades to Gaza as Israel girds for Rafah offensive, timesofisrael.com, 24.4.2024, vaadatud 29.5.2024. 

2. mail 2024 teatas USA riigisekretär Antony Blinken, et Iisrael on valmis tegema suuri kompromisse, et jõuda Ḩamāsiga relvarahuni ja pantvangide vabastamise kokkuleppeni, ning et Ḩamās on vastutav niisuguse kokkuleppe tagamise eest. Suurt sõjalist operatsiooni Rafaḩis ei saavat USA aga toetada, sest puuduvad plaanid tsiviilelanike kaitseks ja varustamiseks. Iisraeli uusim ettepanek läbirääkimistel nägevat ette 40-päevase relvarahu ning peaaegu tuhande Palestiina araablastest julgeolekuvangi vabastamise kümnete Iisraeli pantvangide vabastamise vastu. Iisrael olevat leppe esimeses faasis vabastatavate pantvangide arvu langetanud. Üks Iisraeli ametnik teatas, et üks arutluse all olevaid ajaraame olevat kümnenädalane relvarahu 33 elusa pantvangi vastu. Leppe korral oodati kõigepealt naiste, laste, üle 50 aastaste meeste ja haigete vabastamist. Iisrael olevat valmis ka lubama Gaza sektori elanikel ilma Iisraeli julgeolekukontrolli läbimata Gaza sektori põhjaossa tagasi tulla. Kaaluti ka julgeolekukontrolli jätmist Egiptuse vastutada. Ühelgi juhul ei nõustuvat Iisrael aga sõda lõppenuks kuulutama.[https://www.timesofisrael.com/blinken-israels-flexibility-on-hostage-deal-speaks-louder-than-its-rafah-rhetoric/ 
 Blinken: Israel’s flexibility on hostage deal speaks louder than its Rafah rhetoric], timesofisrael.com, 2.5.2024, vaadatud 29.5.2024.     

Iisraeli rahvusliku julgeoleku nõunik Tsaẖi Hanegbi teatas 4. mail, et Rafaḩi operatsiooni eesmärkide olevat pantvangide vabastamise leppe šansside suurendamine ja Ḩamāsi äralõikamine Egiptuse piirist.National security adviser: Rafah op a sure thing, Sinwar 'living on borrowed time', 4.5.2024, vaadatud 29.5.2024. 5. mail teatas Iisraeli meedia, et teiste seas parempoolsed ministrid asunduste ja rahvuslike missioonide minister Orit Strock, rahvusliku julgeoleku minister Itamar Ben-Gvir, kultuuri- ja spordiminister Miki Zohar ning rahandusminister Betsalel Smotrich on Netanyahut kritiseerinud ja ähvardanud koalitsioonist lahkuda. Talle pandi süüks muu hulgas järeleandmist rahvusvahelisele survele, Rafaḩi operatsiooniga viivitamist ning vastuvõetamatuid järeleandmisi Ḩamāsile.'Nobody needs to tell me what to do': PM pushes back on far-right pressure over Rafah, timesofisrael.com, 5.5.2024, vaadatud 29.5.2024. Surve suurenes samal päeval, kui Ḩamās oli välja tulistanud vähemalt kümme raketti Rafaḩi piirkonnast, tabades Iisraeli vägesid Kerem Shalomis. Neli Iisraeli sõdurit sai surma ja veel kümme sai haavata. Vastusena sooritasid Iisraeli Kaitsejõud Rafaḩis rünnakuid, sealhulgas raketistardiseadmetele ja piirnevale hoonele, mida Ḩamās kasutas. Päästjad teatasid 16 inimese hukkumisest Iisraeli rünnakute tõttu.Several wounded in Hamas rocket barrage on south; at least 10 rockets fired from Rafah area, timesofisrael.com, 5.5.2024, vaadatud 30.5.2024.4 soldiers killed, 10 hurt inside Israel by Hamas rocket attack from Rafah, timesofisrael.com, 5.5.2024, vaadatud 30.5.2024.

 Sündmuste käik 
pisi|Iisraeli tankid Rafaḩis
pisi| Rafaḩi piiriületuspunkti Egiptuse pool
pisi|Iisraeli väed linna idaosas
6. mail 2024 nõudsid Iisraeli Kaitsejõud, et Rafaḩi idaosast evakueeruksid tsiviilisikud laiendatud humanitaartsooni Al-Mawāşī ja Khān Yūnisi piirkonda.IDF calls on Palestinians to evacuate eastern Rafah neighborhoods ahead of planned offensive, timesofisrael.com, 6.5.2024, vaadatud 30.5.2024.Israel's military calls on Palestinian civilians to evacuate parts of Rafah, axios.com, 6.5.2024, vaadatud 30.5.2024. Iisraeli Kaitsejõud kasutasid selleks muu hulgas lendlehti ja tekstsõnumeid ning avaldasid kaardi vastavate tsoonidega.IDF using flyers, text messages and phone calls to instruct Gazans on evacuation of Rafah neighborhoods, timesofisrael.com, 6.5.2024.IDF asks Gazans to evacuate eastern Rafah ahead of offensive, longwarjournal.org, 6.5.2024. Peaminister Netanyahu teatas videosõnumis, et Rafaḩi operatsiooni eesmärk on pantvangide tagasitoomine ning Ḩamāsi allesjäänud sõjaliste võimete ja valitsemisvõime purustamine. Iisraeli läbirääkimiste delegatsioonile Kairos olevat antud juhis jääda kindlaks Iisraeli tingimustele pantvangide vabastamise kohta ning julgeolekunõudmistele, sellal kui operatsiooniga Rafaḩis suurendatakse sõjalist survet.Netanyahu: Hamas offer aimed at 'sabotaging Rafah op, is 'very far' from Israeli demands, timesofisrael.com, 7.5.2024.  Iisraeli kaitseminister Yo'av Galant teatas Gaza sektori lõunapiiril vägesid külastades, et ta on käskinud Rafaḩi piirkonda rünnata ning operatsiooni ei lõpetata enne, kui Ḩamās on piirkonnas elimineeritud või esimene pantvang jõuab Iisraeli tagasi.Gallant: Rafah op will continue until Hamas rooted out or hostage deal reached, timesofisrael.com, 7.5.2024. Ka sõjakabinetiminister Benny Gantz teatas, et sõjategevust võidakse vastavalt vajadusele jätkata ja laiendada, aga Jeruusalemm on alati valmis kokkuleppeks pantvangide vabastamise kohta.Gantz: Israel still open to hostage deal, won't allow political considerations to interfere, timesofisrael.com, 7.5.2024.

Öisel pressikonverentsil teatas Iisraeli Kaitsejõudude pressiesindaja Daniel Hagari, et Iisraeli Õhujõud on päeva jooksul sooritanud rünnakuid rohkem kui viiekümnele terroristide rühmade asukohale, sellal kui sõjavägi valmistub maapealseteks operatsioonideks.IDF says it carried out strikes on more than 50 terror sites in Rafah area, timesofisrael.com, 6.5.2024. 7. mai hommikul teatasid Iisraeli Kaitsejõud, et 401. tankibrigaad on vallutanud Rafaḩi piiriületuspunkti Gaza sektoris paikneva osa, nii et pääs Egiptusesse Şalāḩ ad-Dīni tänavalt Rafaḩi idaosast on ära lõigatud. Tänava enda olevat Givʿati brigaad öiste operatsioonide käigus kindlustanud. Sõjategevuse käigus olevat tapetud umbes kakskümmend relvastatud isikut ning lokaliseeritud kolm tunnelišahtiIDF: Tank force in control of Gazan side of Rafah crossing on Egypt border, key road also held, timesofisrael.com, 7.5.2024.

Pentagoni pressisekretär John Kirby teatas, et Iisraeli sõnul on operatsioon Rafaḩis piiratud ja selle eesmärk on takistada relvade, raha ja keelatud kaupade illegaalset toomist Egiptusest Gaza sektorisse.White House: Israel told US that Rafah operation is limited; gaps with Hamas bridgeable, timesofisrael.com, 7.5.2024. Seda ütlust kinnitas Iisraeli päevaleht Haarets.Report: Rafah op focused on transferring control of crossing from Hamas to private US firm, 7.5.2024. Ühe esimesel rünnakupäeval Ḩamāsi tehtud pantvangide vabastamise ja relvarahu ettepaneku lükkas Iisrael tagasi kui ebapiisava.TV report highlights key areas where Hamas proposal differs from Israeli-backed offer, 7.5.2024.

8. mai õhtul avaldasid Iisraeli Kaitsejõud filmimaterjali operatsiooni algusest Rafaḩi idaosas ning fragmente sõjategevusest piirkonnas. 162. divisjoni pealetungi ning Rafaḩi piiriületuspunkti Gaza-poolse osa vallutamise käigus tabati piirkonnas Iisraeli Kaitsejõudude andmetel umbes sadat sihtmärki ja tapeti umbes 30 relvastatud isikut. Piirkonnas tehti reide ning otsiti läbi kahtlasi kohti ja hooneid, millest oli Iisraeli vägede pihta tuli avatud. Teatati ka, et Ḩamās oli viimastel päevadel tulistanud Rafaḩist rakette Iisraeli lõunaosa pihta.IDF says around 30 gunmen killed in ongoing Rafah operation so far, timesofisrael.com, 9.5.2024, vaadatud 31.5.2024. ÜRO Palestiina pagulaste abiorganisatsioon teatas, et kolme päeva jooksul pärast Iisraeli sõjaliste operatsioonide intensiivistumist Rafaḩis 6. mail on umbes 80 000 inimest Rafaḩist põgenenud.UNRWA: 80,000 have fled Rafah since Israel stepped up operations there, timesofisrael.com, 9.5.2024, vaadatud 31.5.2024. 

9. mai õhtul teatasid Iisraeli Kaitsejõud, et nad on seni tapnud umbes viiskümmend relvastatud meest ja on lokaliseerinud veel kümme tunnelišahti. Iisraeli Kaitsejõudude hinnangu järgi oli seni Rafaḩi idaosast lahkunud umbes 150 000 Palestiina araablast.IDF says some 50 gunmen killed by troops in eastern Rafah; 150,000 civilians evacuated, timesofisrael.com, 9.5.2024, vaadatud 1.6.2024. 10. mail teatas Reuters Iisraeli tankivägede pealetungist Şalāḩ ad-Dīni tänaval tsoonis, mille Iisraeli Kaitsejõud olid käskinud tühjendada, kusjuures elanikud teatasid ägedatest lahingutest Iisraeli vägede ja Ḩamāsi ning Islami Džihaadi võitlejate vahel linna ida- ja kaguosas.Report: IDF tanks advance on main road dividing eastern, western sides of Rafah, timesofisrael.com, 10.5.2024, vaadatud 1.6.2024.  Pentagoni pressisekretär John Kirby ütles, et USA ei usu, et Iisraeli Kaitsejõudude operatsioon Rafaḩis viimase 24 tunni jooksul on suur sõjaline pealetung, ning et paistab, et operatsioon on piiratud piirialaga.US: IDF op in Rafah over last day doesn't amount to major offensive we've warned against, timesofisrael.com, 10.5.2024, vaadatud 1.6.2024.

11. mail kutsus Iisraeli sõjavägi üles lahkuma ka Rafaḩi põgenikelaagris, Shaboura põgenikelaagris ning Geneina ja Khirbat al-Adasi linnaosas olevaid inimesi. Iisraeli Kaitsejõudude araabia keelt rääkiv kõneisik Avichay Adraee avaldas uute tsoonide nimekirja ning hoiatas Palestiina araablasi lähenemast Iisraeli piirile. Iisraeli julgeolekukabinet oli andnud nõusoleku Iisraeli Kaitsejõudude operatsiooni "mõõdukaks" laiendamiseks.IDF calls on Gazans to evacuate additional Rafah neighborhoods as it presses operation, timesofisrael.com, 11.5.2024, vaadatud 1.6.2024. Ennelõunal teatasid Iisraeli Kaitsejõud, et umbes 300 000 Palestiina araablast on Rafaḩist lahkunud neile kättejuhatatud humanitaartsooni.IDF: Around 300,000 Gazans have left Rafah to ‘humanitarian zone’, timesofisrael.com, 11.5.2024, vaadatud 1.6.2024. 13. mai varasel pärastlõunal teatas ÜRO Palestiina pagulaste abiorganisatsioon, et 
Rafaḩist on põgenenud umbes 360 000 Palestiina araablast.|titel=360,000 flee Rafah, Gazan authorities claim health system ‘hours’ from collapse, 13.5.2024, vaadatud 1.6.2024.

14. mai hommikul teatasid elanikud Reutersile, et Iisraeli tankiväed on sisse tunginud Rafaḩi idapoolsetesse linnaosadesse Al-Jneinasse, Al-Salami ja Al-Brazili lääne pool Şalāḩ ad-Dīni tänavat ning et seal on kokkupõrkeid.Israeli tanks advance further into eastern Rafah, timesofisrael.com, 14.5.2024, vaadatud 1.6.2024.Israeli tanks push into built-up areas in eastern Rafah, residents say, ynetnews.com, 14.5.2024, vaadatud 1.6.2024. Samal päeval teatas ÜRO Palestiina pagulaste abiorganisatsioon, et Rafaḩist on viimase nädala jooksul lahkunud üle 450 000 inimese.UNRWA says more than 450,000 Gazans have left Rafah in recent days, 14.5.2024, vaadatud 1.6.2024. Iisraeli välisminister Yisra'el Kats kutsus Egiptust üles korraldama Rafaḩi piiripunkti kaudu Gaza sektorile humanitaarabi, kuid Egiptus keeldus sellest protestiks selle vastu, et Iisraeli Kaitsejõud olid piiripunkti üle võtnud. 

 Viited 

Kategooria:Iisraeli-Palestiina konflikt